**Ministru kabineta rīkojuma projekta „Par Latvijas - Lietuvas pārrobežu sadarbības programmas 2014.–2020. gadam projektu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Pamatojoties uz Ministru Kabineta 2013.gada 22.novembra rīkojuma Nr.561 „Par uzdevumiem Eiropas Savienības strukturālo un investīciju fondu mērķa „Eiropas teritoriālā sadarbība” 2014.-2020.gada plānošanas periodam vadības, uzraudzības un kontroles sistēmas ieviešanai” (turpmāk – MK rīkojums Nr.561) 2.2.1.apakšpunktā doto uzdevumu, Vides aizsardzības un reģionālās attīstības ministrija (turpmāk – VARAM) ir sagatavojusi atbalstīšanai MK Latvijas – Lietuvas pārrobežu sadarbības programmas 2014.-2020.gadam projektu (turpmāk – Programma) turpmākas virzības nodrošināšanai apstiprināšanai Eiropas Komisijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Programma tiks īstenota Eiropas Savienības Strukturālo un investīciju fondu mērķa „Eiropas teritoriālā sadarbība” (turpmāk – ETS) ietvaros un tiks finansēta no Eiropas Reģionālās attīstības fonda līdzekļiem.  Programma ir izstrādāta atbilstoši:  1) Eiropas Parlamenta un Padomes 2013.gada 17.decembra Regulai (ES) Nr. 1303/2013) ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 (turpmāk – Regula (ES) Nr.1303/2013);  2) Eiropas Parlamenta un Padomes 2013.gada 17.decembra Regulai (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi „Investīcijas izaugsmei un nodarbinātībai” un ar ko atceļ Regulu (EK) Nr. 1080/2006 (turpmāk – Regula (ES) Nr.1301/2013);  3) Eiropas Parlamenta un Padomes 2013.gada 17.decembra Regulai (ES) Nr.1299/2013 par īpašiem noteikumiem par atbalstu no Eiropas Reģionālās attīstības fonda saistībā ar mērķi „Eiropas teritoriālā sadarbība” (turpmāk – Regula (ES) Nr.1299/2013);  4) Stratēģijai „Eiropa 2020”;  5) ES Stratēģija Baltijas jūras reģionam;  6) nacionālajiem plānošanas dokumentiem.  2012.gadā tika uzsākts Programmas sagatavošanas process – tika izveidota Apvienotā Programmēšanas komiteja (turpmāk – APK), kuras sastāvā tika nominēti par ETS programmu sagatavošanu nacionālo atbildīgo iestāžu un Programmas attiecināmās teritorijas reģionu pārstāvji no Latvijas un Lietuvas. Laikā no 2012. līdz 2014.gada maijam notikušas 9 APK sanāksmes, kurās tika diskutēts un pieņemti lēmumi gan par Programmas saturu, gan par Programmas ieviešanas aspektiem.  Saskaņā ar MK 2013.gada 22.novembra rīkojuma Nr. 561 „Par uzdevumiem Eiropas Savienības strukturālo un investīciju fondu mērķa „Eiropas teritoriālā sadarbība” 2014.-2020.gada plānošanas periodam vadības, uzraudzības un kontroles sistēmas ieviešanai” 1.punktu VARAM noteikta par nacionālo atbildīgo iestādi (turpmāk – NAI) ETS mērķa programmu politikas izstrādei un koordinēšanai Latvijā.  Programmas projektam tika veikta sākotnējā izvērtēšana *(ex-ante)* un stratēģiskais ietekmes uz vidi novērtējums.  Latvijas intereses un vajadzības Programmas izstrādes laikā tika pārstāvētas un aizstāvētas APK atbilstoši 2013.gada 26.februārī Ministru kabinetā apstiprinātajai Latvijas nacionālajai pozīcijai Nr.1 „Par tematiskajiem mērķiem Latvijas un Lietuvas pārrobežu sadarbības programmā 2014.-2020.gadam” un atbilstoši 2013.gada 16.jūlijā Ministru kabinetā apstiprinātajai Latvijas nacionālajai pozīcijai Nr.2 „Par tematiskajiem mērķiem un ieguldījumu prioritātēm Latvijas un Lietuvas pārrobežu sadarbības programmā 2014.-2020.gadam”.  2014.gada martā partnervalstis apstiprināja Programmas projektu, kas kopā ar stratēģiskā ietekmes uz vidi novērtējuma ietvaros izstrādāto Vides pārskata projektu tika nodots publiskajai apspriešanai. Latvijā Programmas projekta publiskā apspriešana tika organizēta laikā no 2014.gada 9.aprīļa līdz 2014.gada 9.maijam, savukārt sabiedriskās apspriedes sanāksme notika 2014.gada 30.aprīlī.  Balstoties uz publiskajās apspriedēs Latvijā un Lietuvā saņemtajiem komentāriem, Programmas projekts tika precizēts un 2014.gada 9.jūlijā APK ir saskaņojusi programmas projekta gala redakciju tās tālākai virzībai apstiprināšanai abu valstu valdībās.  Programmas īstenošanā tiks izmantota šāda pārvaldības struktūra:   * Vadošā iestāde, kas pildīs arī Sertifikācijas iestādes funkcijas (izvietota Latvijā, VARAM); * Revīzijas iestāde (izvietota Latvijā, VARAM); * Kopīgais Sekretariāts (izvietots Latvijā, VARAM); * Uzraudzības komiteja (partnervalstu koleģiāla Programmas institūcija, kas pilda Regulas Nr.1303/2013 49.pantā un 110.pantā noteiktās funkcijas un kuras sastāvu izveido saskaņā ar Regulas Nr.1303/2013 48.pantu, un kuras lēmumi tiek pieņemti starpvalstu līmenī).   Programmas vadības un kontroles sistēmas apraksts, tai skaitā, par Programmas ieviešanu, pārvaldības struktūru, pienākumiem un tiesībām, kā arī Programmas dalībvalstu saistībām, projektu atlasi, lēmumu pieņemšanas procesu, sūdzību izskatīšanas kārtību, projektu uzraudzību un citiem jautājumiem, kas saistīti ar Programmas ieviešanu, ir sniegts Programmas 5.nodaļā „Sadarbības programmas īstenošanas noteikumi”.  Papildus Programmai tiks izstrādāta Programmas rokasgrāmata, kas ir galvenais vadlīniju dokuments projektu izstrādātājiem un ieviesējiem. Programmas rokasgrāmatu izstrādā Programmas Kopīgais sekretariāts un apstiprina Programmas Uzraudzības komiteja. Programmas rokasgrāmata sniedz detalizētu informāciju par projektu pieteikumu sagatavošanu, īstenošanu, uzraudzību, atskaitīšanos un projektu noslēgšanu attiecīgās Programmas ietvaros. Programmas rokasgrāmata var tikt aktualizēta līdzko rodas būtiskas izmaiņas Programmas ieviešanas sistēmā.  Savukārt līdz ko lēmums par finansējuma piešķiršanu ir pieņemts Uzraudzības komitejā, tiek slēgts līgums starp Programmas Vadošo iestādi un projekta Vadošo partneri, kas nosaka pušu tiesības un pienākumus, kā arī veicamās aktivitātes, finansēšanas nosacījumus, atskaitīšanās kārtību utt.  Latvijā ETS programmu vadības institucionālā sistēma noteikta Eiropas Savienības Strukturālo un investīciju fondu mērķa „Eiropas teritoriālā sadarbība” programmu, kas īstenojamas ar Eiropas Reģionālās attīstības fonda atbalstu, vadības likumā (turpmāk – ETS likumprojekts) (apstiprināts MK 2014.gada 9.jūnija sēdē protokols Nr.32 25§ un izskatīts pirmajā lasījumā LR Saeimas 2014.gada 14.jūlija sēdē).  Sinerģijas nodrošināšanai starp Eiropas Savienības programmām un nacionālajām interesēm, NAI darbu atbalstīs izveidotā Nacionālā apakškomiteja (turpmāk – NAK), kuras sastāvā būs Latvijas Republikas Finanšu ministrijas, Ārlietu ministrijas, Ekonomikas ministrijas, Iekšlietu ministrijas, Izglītības un zinātnes ministrijas, Kultūras ministrijas, Labklājības ministrijas, Satiksmes ministrijas, Tieslietu ministrijas, Veselības ministrijas, Vides aizsardzības un reģionālās attīstības ministrijas, Zemkopības ministrijas, Pārresoru koordinācijas centra un plānošanas reģionu pārstāvji, kā arī sociālekonomisko partneru – Latvijas Pašvaldību savienības, Latvijas Lielo pilsētu asociācijas, Latvijas Darba devēju konfederācijas un Latvijas Tirdzniecības un rūpniecības kameras - pārstāvji. (Partnerības līguma Eiropas Savienības fondu 2014.-2020.gada plānošanas periodam 388.punkts (apstiprināts ar Ministru kabineta 2014.gada 2.janvāra rīkojumu Nr.1)). Programmas 6. sadaļā „Koordinēšana” aprakstīts mehānisms kā nacionālā apakškomiteja nodrošinās padomdevēja funkcijas sinerģijai un nepārklāšanās ar citiem ES fondiem pirms Uzraudzības komitejas lēmuma par projektu apstiprināšanu pieņemšanas.  NAK struktūra ļauj koordinēt nacionālo un reģionālo interešu ievērošanu ETS programmu projektos, kā arī apliecināt, vai pieteikto projektu plānotās aktivitātes iepriekš nav saņēmušas finansējumu no citu nacionālo vai ārvalstu finanšu instrumentu līdzekļiem.  Dalībvalstis ir vienojušās, ka programmas ietvaros tiks atbalstīti šādi prioritārie virzieni: ilgtspējīga un tīra vide sadarbības rezultātā; atbalsts darbaspēka mobilitātei un nodarbinātībai; sociālā integrācija kā teritoriālās attīstības priekšnoteikums; uzlabota dzīves kvalitāte efektīvu publisko pakalpojumu un administrācijas rezultātā. Prioritārā virziena atbalsts darbaspēka mobilitātei un nodarbinātībai ietvaros plānots rekonstruēt trīs ceļu posmus, kas šķērso robežu, tādējādi nodrošinot pieeju pakalpojumiem un darba vietām. Rekonstruējamie ceļu posmi tika izvēlēti, sadarbojoties abu valstu par ceļu attīstību atbildīgajām institūcijām, plānošanas reģioniem un par programmas sagatavošanu atbildīgajām institūcijām, ņemot vērā virkni kritēriju, t.sk., par ceļu posmu savienojumiem, savienojumu tālākās attīstības plāniem, ceļu posmu esošo un potenciālo noslodzi u.c  Lai nodrošinātu Latvijas dalību Programmā saskaņā ar Regulas (ES) Nr.1299/2013 8.panta 9.punktu pirms Programmas iesniegšanas Eiropas Komisijā (turpmāk – EK) iesaistītajām dalībvalstīm rakstiski jāapstiprina sava piekrišana sadarbības programmas saturam. Šī piekrišana aptver arī visu iesaistīto dalībvalstu saistības nodrošināt Programmas īstenošanai vajadzīgo nacionālo līdzfinansējumu.  MK rīkojuma projekts izstrādāts, lai nacionāli atbalstītu Programmas projekta turpmāku virzību apstiprināšanai EK. Papildus tiek dots deleģējums parakstīt dokumentu, kas apliecina piekrišanu programmas saturam un nacionālā līdzfinansējuma nodrošināšanai, kā arī deleģējums VARAM 2015.-2022.gadā veikt ikgadējos maksājumus programmas tehniskās palīdzības budžetā nacionālā līdzfinansējuma nodrošināšanai saskaņā ar iepriekš minētajā dokumentā noteikto, nepārsniedzot kopējo nacionālā līdzfinansējuma summu.  Programmas darba valoda ir angļu valoda. Visu dokumentu oriģināli, kas nepieciešami Programmas iesniegšanai EK, tai skaitā Programmas dokuments, ir angļu valodā. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK rīkojuma projekts ietekmē finansējuma saņēmējus (publisko vai privāto tiesību juridiskās personas), kurus šajā tiesību akta izstrādes posmā nav iespējams noteikt. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām rīkojuma projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav iespējams precīzi noteikt. |
| 4. | Cita informācija | Nav |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem**   |  |  |  |  |  |  | | --- | --- | --- | --- | --- | --- | | **III. Tiesību akta projekta ietekme uz valsts budžetu un pašvaldību budžetiem** | | | | | | | **Rādītāji** | **2014.gads** | | Turpmākie trīs gadi (euro) | | | | **2015.gads** | **2016.gads** | **2017.gads** | | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2014) gadu | izmaiņas, salīdzinot ar kārtējo (2014) gadu | izmaiņas,  salīdzinot ar  kārtējo (2014)  gadu | | 1 | 2 | 3 | 4 | 5 | 6 | | **1. Budžeta ieņēmumi:** | **0** | **0** | Nav precīzi aprēķināms | Nav precīzi aprēķināms | Nav precīzi aprēķināms | | 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | Nav precīzi aprēķināms | Nav precīzi aprēķināms | Nav precīzi aprēķināms | | 1.2. valsts speciālais budžets | 0 | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 1.3. pašvaldību budžets | 0 | 0 | Nav precīzi aprēķināms | Nav precīzi aprēķināms | Nav precīzi  aprēķināms | | **2. Budžeta izdevumi:** | **0** | **0** | Nav precīzi aprēķināms | Nav precīzi aprēķināms | Nav precīzi  aprēķināms | | 2.1. valsts pamatbudžets | 0 | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 2.2. valsts speciālais budžets | 0 | 0 | Nav precīzi aprēķināms | Nav precīzi aprēķināmss | Nav precīzi  aprēķināms | | 2.3. pašvaldību budžets | 0 | 0 | Nav precīzi aprēķināms | Nav precīzi aprēķināms | Nav precīzi  aprēķināms | | **3. Finansiālā ietekme:** | 0 | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 3.1. valsts pamatbudžets | 0 | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 3.2. speciālais budžets | 0 | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 3.3. pašvaldību budžets | 0 | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | | 5. Precizēta finansiālā ietekme: | X | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 5.1. valsts pamatbudžets | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 5.2. speciālais budžets | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 5.3. pašvaldību budžets | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |  | Nav precīzi aprēķināms | Nav precīzi aprēķināms | Nav precīzi  aprēķināms | | 7. Cita informācija | Kopējais ERAF finansējums Programmai ir 54 966 201 *euro*, no tā 6% ir jāparedz tehniskajai palīdzībai. 51 668 229 euro no kopējā ERAF budžeta tiks piešķirti 1. – 4.prioritātei, savukārt 3 297 972 *euro* – 5.prioritātei (tehniskā palīdzība).  ERAF līdzfinansējums Latvijas projektu partneriem 1.– 4.prioritātes ietvaros ir 85% apmērā no attiecināmajiem izdevumiem. Ņemot vērā programmas starptautisko raksturu un faktu, ka finansiālā ietekme uz valsts un pašvaldību budžetiem ir atkarīgā no Latvijas partneru spējas piesaistīt programmas finansējumu projektu ietvaros, šobrīd finansiālā ietekme nav precīzi aprēķināma.  Lai nodrošinātu Programmas efektīvu pārvaldību un ieviešanu papildus ERAF līdzfinansējumam Programmas partnervalstīm ir jānodrošina nacionālā līdzfinansējuma ikgadējās iemaksas Programmas Tehniskās palīdzības budžetam laikā no 2015.-2022.gadam. Latvijai nacionālā līdzfinansējuma kopējais apjoms saskaņā ar Piekrišanas 1.pielikumā noteikto ir 493 004 *euro.*  Iemaksas Programmas Tehniskās palīdzības budžetam laikā no 2015.-2022.gadam tiks veiktas no Vides aizsardzības un reģionālās attīstības ministrijas apakšprogrammas 69.07.00 “Pārrobežu sadarbības programmu darbības nodrošināšana, projekti un pasākumi”.  VARAM noteiktajā kārtībā no  74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” pieprasīs valsts budžeta līdzekļus pārrobežu sadarbības programmas Latvija – Lietuva 2014.-2020.gadam ietvaros realizēto projektu finansēšanai. | | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav attiecināms |
| 2. | Atbildīgā institūcija | Nav |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | MK rīkojuma projekts nodrošina Regulas (ES) Nr.1299/2013 8.panta 9.punktā noteiktā izpildi. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | Projekts šo jomu neskar | | | | |
| A | B | | C | | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1299/2013  8.panta 9.punktā | MK rīkojuma projekta 1.punkts. | | Tiks ieviests pilnībā. | | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar | | | | |
| Cita informācija | Nav | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | | Projekts šo jomu neskar | | | |
| A | | B | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Nav attiecināms. | | Projekts šo jomu neskar | | Projekts šo jomu neskar | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Projekts šo jomu neskar | | | |
| Cita informācija | | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanas pasākumi nav plānoti. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK rīkojuma projekts neparedz jaunu valsts pārvaldes institūciju izveidi. Ministru kabineta rīkojuma projekts neparedz esošo valsts pārvaldes institūciju likvidāciju vai reorganizāciju. |
| 3. | Cita informācija | Nav |

29.07.2014.

2 435

Vita Prokopoviča

Attīstības instrumentu departamenta

Teritoriālās sadarbības nodaļas vecākā eksperte

6702471, [vita.prokopovica@varam.gov.lv](mailto:vita.prokopovica@varam.gov.lv)